ด่าน 0

# ด่าน 0 จุดเริ่มต้น The Beginning

## **Survival Diffculty:**

**Class 1**

* *Risky*

* *Secure*

* *Minimal Entity Count*

* *Non-Complex*

**ถ้าคุณไม่ระวังตัวและเผลอ Noclip ออกนอกจากความเป็นจริง คุณก็จะโผล่อยู่ในที่ The Backrooms เขาวงกตที่ซับซ้อนที่มีสัตว์ประหลาดคอยไล่ล่าเราอยู่ตลอดเวลา การตายไม่ได้ช่วยคุณหรอกเพราะคุณก็จะกลับมาที่เดิมอยู่ดี ขอให้คุณโชคดีแล้วกัน ถ้าคุณติดอยู่ในที่นี้**

**ด่าน 0** เป็นด่านแรกของ Backrooms และจะเป็นด่านแรกที่คุณจะได้ค้นพบ

## คำอธิบาย

**ด่าน 0** มีลักษณะเป็นสำนักงานร้างที่มีพื้นที่ขนาดกว้างใหญ่มหาศาล กำแพงจะมีวอลล์เปเปอร์โมโนสีเหลือง พรมชื้น หลอดไฟฟรูออเรสเซนต์ที่จัดวางแบบสุ่มๆ และมีของเหลวสีแดงที่หยดมาจากรอยแตกบนเพดานอย่างไม่มีที่สิ้นสุด แต่ละห้องในด่านนี้จะมีลักษณะคล้ายๆ กัน บางกำแพงในด่านนี้จะมีปลั๊กไฟให้ใช้งาน มีเชื้อราขึ้น มีช่องระบายอากาศหรือมีกล้องวงจรปิดติดอยู่ พรมในด่านนี้จะชื้นมากและอาจจะก่อให้เกิดแอ่งน้ำในบางพื้นที่ การดื่มสารพวกนี้จะทำให้ร่างกายของคุณเสื่อมสภาพแย่ลงและจะทำให้สติของคุณลดลงไปด้วย

**ด่าน 0** ประกอบไปด้วยห้องสี่เหลี่ยมและห้องโถงที่มีสัดส่วนที่หลากหลายมาก เช่น ห้องที่กว้างมาก สูงมากจนแทบเป็นไปไม่ได้หรือห้องที่แคบเกินกว่าที่จะมีคนเข้าไปได้ ซึ่งมันบ่งชี้ว่า**ด่าน 0** มีความซับซ้อนมาก **ด่าน 0** ยังมีอีกหลายชั้น แต่ละชั้นจะห่างกัน 20 เมตร ทุกชั้นในด่านนี้จะมีลักษณะที่คล้ายกันอย่างมาก

แต่ละชั้นภายในด่านนี้สามารถเข้าถึงได้โดยการหาห้องที่มีบันไดที่สามารถพาไปยังชั้นบนหรือชั้นล่างได้ มันสามารถพบได้ใน 1 ใน 200 ถึง 300 ห้อง บันไดนี้สามารถพาไปได้แค่ 10 กว่าชั้นเท่านั้นหรือไม่ก็พาไปได้แค่ 1 ชั้น โดยบันไดเหล่านี้จะมีอากาศที่อุ่นและชื้น มีพรมที่หนาและนุ่มกว่าห้องธรรมดา มีช่องระบายอากาศติดอยู่ตามกำแพงโดยมีของเหลวที่ไม่ทราบไหลออกมา ห้องบันไดจะไม่มีการระบุเลยว่าอยู่ชั้นที่เท่าไหร่หรืออยู่ชั้นไหนเพราะฉนั้นควรจำชั้นแต่ละชั้นให้ดีๆ เพราะว่าทุกชั้นในด่านนี้จะมีลักษณะเหมื่อนกันหมดเลย

หลอดไฟฟรูออเรสเซนต์ใน**ด่าน 0** มักจะมีเสียงหึ่งๆ และเสียงฮัมในระดับเสียงที่ดัง เสียงเหล่านี้จะแทรกซึมอยู่ในอากาศพร้อมกับเสียงรบกวนของหลอดไฟหลอดอื่นๆ อีก ซึ่งมันส่งผลทางจิตวิทยาต่างๆ เช่น อาการประสาทหลอนในการได้ยินและเกิดความสับสนมึนงง หลอดไฟฟรูออเรสเซนต์บางหลอดในด่านนี้อาจจะกระพริบหรือดับบ้าง บางหลอดอาจจะแตกและมีเศษกระจกตกลงอยู่บนพื้นหรือไม่ก็เป็นหลอดไฟที่หอยอยู่บนเพดาน

บางส่วนของ**ด่าน 0** อาจจะมีความเสียหายอย่างมาก ราวกับว่ามันถูกทิ้งร้างหรือถูกรื้อถอน เช่น กำแพงที่มีรอยทุบ เศษปูนที่ตกหล่นอยู่บนพื้น วอลล์เปเปอร์ที่ถูกฉีกออกแล้วถูกทิ้งอยู่บนพื้น ลอยกรงเล็บที่อยู่บนผนัง เพดานที่หักพังลงมา หลอดไฟที่พังเสียหายอย่างมาก

วัตถุในด่านนี้หายากมากจึงสันนิษฐานว่ามีผู้เสียชีวิตจำนวนมากภายในด่านนี้ สาเหตุที่เป็นไปได้มากที่สุด คือ การขาดน้ำ การขาดอาหารและอาการทางจิต แต่อย่างไรก็ตามก็ไม่เคยมีการรายงานเลยว่ามีการพบศพภายในด่านนี้ จึงคาดว่าเมื่อมีคนเสียชีวิตภายในด่านนี้แล้ว ศพก็จะหายไปทันที ยังไม่มีใครทราบว่าศพเหล่านี้หายไปไหนหรือมันปรากฏอยู่ที่ใด

## อาณานิคมและชุมชน

### M.E.G. (A.k.a. The "Major Explorer Group") ฐานที่ 1:

* เป็นฐานหลัก ฐานแรกของ M.E.G.
* สื่อสารกับ B.N.T.G.
* ฐานนี้มีการเฝ้าระวังอย่างหนาแน่นจาก Entity

### ร้านอาหาร Tom

* Tom อาศัยอยู่ที่นี้
* เคยเป็นเซฟแต่เผลอ noclip เข้ามาใน Backrooms
* มีอาหารเสบียงที่ได้จาก B.N.T.G. ทุกๆ เดือน
* Tom เป็นคนร่าเริงและมองโลกในแง่ดี

### ค่ายอำพัน

* มีสมาชิกประมาณ 50 คน
* เป็นมิตร สามารถเแลกของได้และต้อนรับสมาชิกใหม่
* มีป้อมปราการเล็กๆ ในอาณานิคม

**เพิ่มเติม >**

เพิ่มเติม: ล่าสุดอาณานิคม 3 แห่งนี้ ได้ตั้งถิ่งฐานอยู่ใกล้ๆ กันแล้วเนื่องจากทรัพยากรที่ไม่ค่อยเพียงพอจึงต้องหันมาช่วยเหลือกัน โดยทั้ง 3 อาณานิคมได้ตั้งถิ่นฐานอยู่ใกล้กับทางเข้าของด่าน 1

## Entity

Entity มีโอกาสเจอน้อยมากภายในด่านนี้ แต่ก็มีโอกาสเจอได้ Entity มี

* Dullers
* Hounds
* Faceling (เคยมีใน**ด่าน 0** แต่ตอนนี้ย้ายไปด่าน 1 หมดแล้ว)
* Howlers
* Insanities
* The Disease
* Samantha
* Lighters (มีโอกาสน้อยอย่างมากที่จะเจอใน**ด่าน 0**)
* Six arms

## ทางเข้าและทางออก

### ทางเข้า

* Noclip จาก Frontrooms จะมา**ด่าน 0**
* เดินเข้าประตูไม้ที่มีกลิ่นมอสในด่าน 283 จะมา**ด่าน 0**
* เดินเข้าประตูที่มีป้ายบอกว่า**ด่าน 0** ใน The Hub
* ตายใน Backrooms
* ทางเข้าที่เหลือจะอยู่ในด่านย่อยของ**ด่าน 0**

### ทางออก

* Noclip แล้ว จะไปด่าน 1
* เดินขึ้นบันไดมีโอกาสโผล่ในด่าน 1.1
* ทุบพื้นมีโอกาสไปด่าน 27
* เข้าช่องระบายอากาศที่มีขนาดใหญ่จะพาไปด่าน 137 หรือด่าน 0.1
* หาประตูจะพาไปยังด่าน 156
* ทุบหลอดไฟฟรูออเรสเซนต์มีโอกาสโผล่อุโมงค์ไปด่าน -12
* สำรวจนานๆ มีโอกาสเจอห้องมะนิลา ห้องกระจก ห้องสีแดง ห้อง 0 ห้องเสาและห้องมืด
* ทางออกที่เหลือจะอยู่ในด่านย่อยของ**ด่าน 0**

**ข้อมูลผู้เขียน >**

หน้านี้ถูกเขียนโดย MaxCommonXD

ต้นฉบับ Backrooms มาจากโพสต์ใน 4chan

ถูกดัดแปลงโดยผู้ใช้ u/Deveyerr ถูกเขียนใหม่โดย 1000dumplings และ etoisle ใน Wikidot

**Credit >**

http://backrooms-wiki.wikidot.com/level-0 http://backrooms-wiki.wikidot.com/archived:level-0 http://liminal-archives.wikidot.com/level-1

ด่าน -0 | **ด่าน 0** | ด่าน 1